Cuneiform Tablet BIN 4 36 (NBC 1682)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi₄-ma um-ma {d}IŠKUR-ṣú-lu-li-ma i-nu-mì ša na-áš-pár-tám a-na bu-ru-uš-ḫa-dum a-dí URUDU ú-lá-pí-ta-ku-ni i-na ša-nim-ma u₄-mì-im 50 TÚG.ḪI-tí-kà ù 4 ANŠE.ḪI-kà i šé-pì-a a-na tur₄-ḫu-mì-it ú-šé-tí-iq um-ma a-na-ku-ma ma-tí URUDU 10 GÚ lu ša i-ku-pì-a lu ša TÚG.ḪI-tí-kà a-ba-kà-kum lá li-bi₄ DINGIR-ma i-na ša-nim-ma u₄-mì-im ša e-ru-bu pì-ri-tum i-ší-ki-in-ma at-be-a-ma a-tal-kam a-dí-ni a-wa-tum ú-lá i-ší-ra-ma e-tí-qá-ma lu ša TÚG.ḪI-tí-kà lu <gap>-i-kà šu-ri-im a-na ma-lá té-er-tí-kà a-dí wa-aḫ-šu-ša-na a-ba-kam a-dí ša ḫa-na-na-ri-im ša ta-áš-pu-ra-ni a-ma a-šar i-ku-pí-a-šur lu ta-aḫ-sí-sà-tù-a lu ṭup-pu ša ba-áb DINGIR i-na ta-ma-lá-ki-im kà-an-ku pì-té-šu-nu-ma li-ta-ma-ad-ma i-qé-er-bi-ma a-<gap>-<gap>-tim tù-up-ta-ta <gap>-<gap> li-iq-bi₄-ma li-iṣ-ba-at-kà a-ḫi a-ta be-lí a-ta a-dí KÙ.BABBAR a-dí ma-lá ù 2-šé-ni-šu áš-pu-ra-ku-ma ú-lá tù-šé-bi₄-lam na-áš-pár-tí ma-ḫa-i tù-ša-áš-me-ma lu-mu-un li-bi₄-im tù-uš-ta-ar-ší-a-ni ša KÙ.BABBAR tal-qé šu ma <gap>